เรื่องร้องเรียน: แจ้งปัญหากิ่งไม้พาดกับสายไฟตลอดแนวถนน ปัจจุบันเข้าสู่หน้าฝน ลมแรง เกรงว่าจะเกิดปัญหาเพลิงไหม้ หรือไฟฟ้าดับได้
การดำเนินการของเจ้าหน้าที่: สำนักงานเขตพระโขนง โดยฝ่ายรักษาความสะอาดและสวนสาธารณะได้มีการจัดทำแผนการตัดแต่งต้นไม้แนวสายไฟห้าบริเวณถนนสายหลักและสายรอง ที่อยู่ในความรับผิดชอบของสำนักงานเขตตลอดแนวพื้นที่ ซึ่งการตัดแต่งต้นไม้ถนนสุขุมวิทตั้งแต่ช่วงปากซอยสุขุมวิท 81 ถึงซอยสุขุมวิท 101/1 เจ้าหน้าที่ได้ดำเนินการตัดแต่งต้นไม้ตามแผนไปเรียบร้อยแล้วในเดือนมกราคม พ.ศ. 2566 ที่ผ่านมา ปัจจุบันเจ้าหน้าที่อยู่ระหว่างดำเนินการตัดแต่งต้นไม้แนวถนนสายอื่น ซึ่งจะเร่งเข้าดำเนินการตัดแต่งตามแผนการตัดแต่งถนนสุขุมวิทตลอดแนวพื้นที่อีกครั้งในรอบต่อไป และขอขอบคุณท่านเป็นอย่างยิ่งสำหรับการแจ้งปัญหาเข้ามาครับ
ความเห็นของผู้แจ้ง: อยากให้เพิ่มอุปกรณ์ความปลอดภัยให้กับเจ้าหน้าที่ที่เกี่ยวข้อง 1.รถกระเช้า - เพิ่มอุปกรณ์กันตก (Safety belt) 2.พนักงานที่ทำอยู่ด้านล่าง - หมวกแข็งกันกระแทก 3.คนที่อยู่รอบแนวตัดต้นไม้ - กั้นพื้นที่เป็นสัดส่วน ให้ผู้ที่เดินทางเท้าปลอดภัย  เป็นการช่วยป้องกันไม่ให้เกิดอุบัติเหตุกับทั้งเจ้าหน้าที่ และคนทั่วไปค่ะ
พื้นที่: แขวงบางจาก เขตพระโขนง กรุงเทพมหานคร